ریٹرو وائرس
ریٹرو وائرس انگریزی Retrovirusان وائرسز کو کہتے ہیں جو اپنی کاپیاں بنوانے کے لیے اپنا جینیاتی کوڈ ہوسٹ سیل یعنی جس خلیے کو وائرس نے انفیکٹ کر رکھا ہے کے ڈی این اے میں داخل کر دیتے ہیں اس طرح نہ صرف وائرس اپنی کاپیاں بنوانے میں کامیاب ہو جاتے ہیں بلکہ وائرس کا ڈی این اے ہمیشہ کے لیے اس ہوسٹ سیل کے ڈی این اے کا حصہ بن جاتا ہے اور جب یہ خلیہ خود تقسیم ہوتا ہے تو وائرس کا ڈی این اے اس خلیے کی اگلی نسل میں بھی متقل ہو جاتا ہے یہ ریٹرووائس بعض اوقات جنسی خلیوں پر بھی حملہ کر دیتے ہیں یعنی جنسی خلیوں کے ڈی این اے میں اپنا ڈی این اے شامل کر دیتے ہیں اگر ایسے سپرم یا ایسے بیضے سے اگلی نسل پیدا ہو جس میں کسی ریٹرووائرس کا ڈی این اے شامل ہو چکا ہے تو اگلی نسل کے ہر خلیے میں وائرس کا ڈی این اے موجود ہوتا ہے اور وائرس کا ڈی این اے اس کی تمام اگلی نسلوں میں منتقل ہونے لگتا ہے گویا ریٹرووائرس کا ڈی این اے اگر کسی جانور میں موجود ہے تو اس کی تمام اگلی پشتوں میں ریٹرو وائرس کا ڈی این اے عین اسی جگہ پر ہو گا جس جگہ پہلے جانور کے ڈی این اے میں شامل ہوا تھا اگر اگلی پشتیں لاکھوں سالوں میں دو الگ الگ انواع بن جائیں تو بھی ان الگ الگ انواع میں ریٹرووائرس کا ڈی این اے ایک ہی جگہ پر پایا جائے گا